ਕੰਦੀਲ ਬਲੋਚ
ਕੰਦੀਲ ਬਲੋਚ (ਉਰਦੂ: قندیل بلوچ; ਜਨਮ 1 March 1990 – 15 ਜੁਲਾਈ 2016), ਜਨਮ ਸਮੇਂ ਫੌਜੀਆ ਅਜ਼ੀਮ (ਉਰਦੂ: فوزیہ عظیم), ਇੱਕ ਪਾਕਿਸਤਾਨੀ ਮਾਡਲ, ਅਦਾਕਾਰਾ, ਨਾਰੀਵਾਦੀ ਕਾਰਕੁਨ ਅਤੇ ਸਮਾਜਿਕ ਮੀਡੀਆ ਸੈਲੀਬ੍ਰਿਟੀ ਸੀ। ਉਹ ਇੰਟਰਨੈੱਟ ਉੱਤੇ ਵੀਡੀਓ ਬਣਾ ਕੇ ਆਪਣੀ ਦੈਨਿਕ ਦਿਨ ਚਰਿਆ ਅਤੇ ਵੱਖ ਵੱਖ ਵਿਵਾਦਾਸਪਦ ਮੁੱਦਿਆਂ ਬਾਰੇ ਚਰਚਾ ਕਰਦੀ ਸੀ। ਬਲੋਚ ਨੂੰ ਪਹਿਲੀ ਵਾਰ 2013 ਵਿੱਚ ਮੀਡੀਆ ਵਿੱਚ ਮਾਨਤਾ ਮਿਲੀ ਸੀ, ਜਦੋਂ ਇਸਨੇ ਪਾਕਿਸਤਾਨ ਆਈਡਲ ਲਈ ਆਡੀਸ਼ਨ ਦਿੱਤਾ ਸੀ; ਇਸ ਦਾ ਇਹ ਆਡੀਸ਼ਨ ਪ੍ਰਸਿੱਧ ਹੋਇਆ ਅਤੇ ਉਹ ਇੰਟਰਨੈਟ ਦੀ ਮਸ਼ਹੂਰ ਹੋ ਗਈ। ਪਾਕਿਸਤਾਨ ਵਿੱਚ ਇੰਟਰਨੈਟ 'ਤੇ ਸਭ ਤੋਂ ਵੱਧ ਖੇਜੇ ਗਏ ਪਹਿਲੇ 10 ਵਿਅਕਤੀਆਂ ਵਿਚੋਂ ਇਹ ਇੱਕ ਸੀ ਅਤੇ ਇਸ ਨੂੰ ਦੋਵੇਂ ਤਰ੍ਹਾਂ ਦੀ ਪ੍ਰਤੀਕਿਰਿਆ ਮਿਲੀ ਜਿਸ ਵਿੱਚ ਇਸ ਦੀਆਂ ਪੋਸਟਾਂ ਨੂੰ ਸਲਾਹਿਆ ਵੀ ਗਿਆ ਅਤੇ ਆਲੋਚਨਾ ਵੀ ਕੀਤੀ ਗਈ। 15 ਜੁਲਾਈ 2016 ਦੀ ਇੱਕ ਸ਼ਾਮ ਨੂੰ ਜਦੋਂ ਉਹ ਮੁਲਤਾਨ ਵਿੱਚ ਆਪਣੇ ਮਾਪਿਆਂ ਦੇ ਘਰ ਸੁੱਤੀ ਪਈ ਸੀ ਤਾਂ ਇਸ ਦੀ ਗਲਾ ਘੁੱਟ ਕੇ ਹੱਤਿਆ ਕਰ ਦਿੱਤੀ ਗਈ ਸੀ। ਇਸ ਦੇ ਭਰਾ ਵਸੀਮ ਅਜ਼ੀਮ ਨੇ ਕਤਲ ਦਾ ਇਕਰਾਰਨਾਮਾ ਕਰਦਿਆਂ ਕਿਹਾ ਕਿ ਉਹ "ਪਰਿਵਾਰ ਦੀ ਇੱਜ਼ਤ" ਨੂੰ ਬਦਨਾਮ ਕਰ ਰਹੀ ਸੀ।